Diari Oficial de la Generalitat Valenciana


Sumari del DOGV 5084, del 02-09-2005 (2005/9656)

Resolució de l'Alcaldia número 1.607/2005, de 8 de maig, sobre concessió de subvenció per a ajuda escolar a l'ensenyament obligatori curs 2005-2006.
----------------------------------------------------------------------------------------------------------------------------------------------------

### Dades del document

Número de DOGV
:   5084

Data del DOGV
:   02-09-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/9656


Organisme emissor


Tipus de document
:   Resolució

Resolució de l'Alcaldia número 1.607/2005, de 8 de maig, sobre concessió de subvenció per a ajuda escolar a l'ensenyament obligatori curs 2005-2006. [2005/S9656]
  
En data de 8 d'agost de 2005, l'Alcaldia Presidència de l'Ajuntament de Chiva va dictar la resolució d'Alcaldia número 1.607/2005 la part dispositiva de la indica el següent:
  
Primer. Concedir a cada alumne/a empadronat en el municipi de Chiva fins al dia 31 de juliol de 2005 que cursen estudis en educació primària o en educació secundària obligatòria una ajuda econòmica de quantia de 90 euros per als d'educació primària i una ajuda econòmica de quantia de 175 euros per als d'educació secundària, en concepte de llibres de text i/o materials curriculars del curs escolar 2005/2006.
  
Segon. La partida pressupostària destinada en l'any 2005 a la subvenció dels llibres de text i/o material curricular es la número 84561874 i el crèdit màxim disponible és de 240.000 euros.
  
Tercer. Per a accedir a la subvenció caldrà que l'alumne/a estiga empadronat en el municipi de Chiva amb anterioritat al 31 de juliol de 2005 i que estiga matriculat en algun dels nivells d'educació primària o educació secundària obligatòria.
  
Quart. La sol·licitud de la subvenció haurà d'anar firmada pel pare, mare o tutor de l'alumne i el termini màxim de presentació de sol·licituds serà el dia 30 de setembre de 2005.
  
Cinqué. Cada sol·licitud anirà acompanyada d'una declaració jurada de la no-percepció de subvencions d'un altre organisme públic destinades per al mateix fi. A més a més, els alumnes no matriculats en col·legis públics del municipi hauran de presentar acreditació de matrícula i/o escolarització on s'indique el centre i el curs a realitzar durant el 2005/2006.
  
Sisé. L'òrgan competent per a instruir i resoldre el procediment serà la Junta de Govern Local i el termini màxim de resolució es fixa el dia 10 d'octubre de 2005.
  
Seté. La publicitat de la convocatòria i de les subvencions concedides, es realitzarà mitjançant actes en el tauler d'anuncis de l'Ajuntament i en el Diari Oficial de la Generalitat Valenciana.
  
Huité. L'ajuda econòmica es farà efectiva a cada escolar que complisca els requisits relacionats en l'apartat tercer mitjançant un val descompte canviable en les llibreries papereries del municipi de Chiva i en les AMPAS dels col·legis públics del municipi de Chiva, que distribuïsquen els llibres de text, i el termini màxim per a canviar-lo serà el dia 31 d'octubre de 2005. En cap cas serà canviable el val descompte per diners en efectiu.
  
Nou. Autoritzar la despesa a càrrec de la línia de crèdit número 39210050 de Pressupost de l'exercici 2005, per una quantia màxima de 240.000 euros.
  
Deu. Les llibreries/papereries i les empreses que subministren els llibres a les AMPAS facturaran a càrrec de l'Ajuntament els vals descompte corresponents a la venda dels llibres de text y material curricular, i el pagament se'ls lliurarà en el termini d'un mes des de la recepció en la Intervenció municipal de la factura acompanyada dels vals descompte dels escolars, de forma completament justificada i indicant que s'ha destinat al fi previst.
  
Onze. Comuniqueu a les AMPAS dels centres escolars, i a les llibreries/papereries del municipi, i trameteu a Intervenció i a la Conselleria d'Educació, als efectes procedents.